CELEX: 32021D1845
Language: bg
Date: 2021-10-20 00:00:00
Title: Решение (ЕС) 2021/1845 на Комисията от 20 октомври 2021 година за изменение на Решение (ЕС) 2017/175 по отношение на срока на валидност на критериите за присъждане на екомаркировката на ЕС на обекти за туристическо настаняване и на свързаните с тях изисквания за оценка и проверка (нотифицирано под номер C(2021) 7427) (текст от значение за ЕИП)

22.10.2021   
               
               
                  BG
               
               
                  Официален вестник на Европейския съюз
               
               
                  L 376/1
               
            
         РЕШЕНИЕ (ЕС) 2021/1845 НА КОМИСИЯТА
         от 20 октомври 2021 година
         за изменение на Решение (ЕС) 2017/175 по отношение на срока на валидност на критериите за присъждане на екомаркировката на ЕС на обекти за туристическо настаняване и на свързаните с тях изисквания за оценка и проверка
         
            
               (нотифицирано под номер C(2021) 7427)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
         след консултация със Съвета по екомаркировка на Европейския съюз,
         като има предвид, че:
         
                     (1)
                  
                  
                     В Регламент (ЕО) № 66/2010 се предвижда, че екомаркировката на ЕС може да се присъжда на продукти, които през целия си жизнен цикъл имат намалено въздействие върху околната среда. За всяка продуктова група се определят специални критерии за присъждане на екомаркировката на ЕС.
                  
               
                     (2)
                  
                  
                     С Решение (ЕС) 2017/175 (2) Комисията установи критерии за екомаркировката на ЕС за продуктовата група „туристическо настаняване“. Валидността на тези критерии и на свързаните с тях изисквания за оценка и проверка изтича на 26 януари 2022 г.
                  
               
                     (3)
                  
                  
                     В съответствие със заключенията от проверката за пригодност на екомаркировката на ЕС от 30 юни 2017 г. (3) Комисията, заедно със Съвета по екомаркировка на ЕС оцени и потвърди значението на продуктова група „туристическо настаняване“, както и значението и целесъобразността на действащите критерии за екомаркировка на ЕС за тази продуктова група, и на свързаните с тях изисквания за оценка и проверка.
                  
               
                     (4)
                  
                  
                     В съответствие със заключенията от проверката за пригодност на екомаркировката на ЕС от 30 юни 2017 г. Комисията, заедно със Съвета по екомаркировка на ЕС, отдава предимство на изпълнението на няколко действия за увеличаване на използването на екомаркировката на ЕС за тази продуктова група, популяризирайки я като ценен инструмент за устойчиво възстановяване.
                  
               
                     (5)
                  
                  
                     Поради това е целесъобразно да се удължи срокът на валидност на критериите за екомаркировка на ЕС и на свързаните с тях изисквания за оценка и проверка, определени в Решение (ЕС) 2017/175, за да може Комисията да преразгледа тази продуктова група, щом секторът се възстанови.
                  
               
                     (6)
                  
                  
                     Срокът на удължаването следва да бъде достатъчно дълъг, за да позволи пълно приключване на процеса на преразглеждане и да осигури надеждна перспектива, позволяваща непрекъснатост на пазара за настоящите и бъдещите притежатели на лицензи, които междувременно могат да запазят ползите от екомаркировката на ЕС за продуктите, за които им е предоставена.
                  
               
                     (7)
                  
                  
                     Поради това Решение за изпълнение (ЕС) 2017/175 следва да бъде съответно изменено.
                  
               
                     (8)
                  
                  
                     Мерките, предвидени в настоящото решение, са в съответствие със становището на Комитета, създаден съгласно член 16 от Регламент (ЕО) № 66/2010,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 6 от Решение (ЕС) 2017/175 се заменя със следното:
            
               
                  „Член 6
                  Критериите за екомаркировката на ЕС за продуктова група „туристическо настаняване“ и свързаните с тях изисквания за оценка и проверка са валидни до 30 юни 2025 г.“
               
            
         
         
            Член 2
            Адресати на настоящото решение са държавите членки.
         
         
            Съставено в Брюксел на 20 октомври 2021 година.
            
               
                  За Комисията
               
               Virginijus SINKEVIČIUS
               
                  Член на Комисията
               
            
         
         
            (1)  OB L 27, 30.1.2010 г., стр. 1.
         
            (2)  Решение (ЕС) 2017/175 на Комисията от 25 януари 2017 г. за установяване на критерии за екомаркировка на ЕС за обекти за туристическо настаняване (ОВ L 28, 2.2.2017 г., стр. 9).
         
            (3)  Доклад на Комисията до Европейския парламент и Съвета за прегледа на прилагането на Регламент (EО) № 1221/2009 на Европейския парламент и на Съвета от 25 ноември 2009 г. относно доброволното участие на организации в Схемата на Общността за управление по околна среда и одит (EMAS) и на Регламент (EО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (COM(2017) 355 final).